《石龙人日山行 其一》
明代·乌斯道

坡坂屡崇卑，上马复下马。老怀虽云壮，奈此筋力寡。

解鞍憩繁阴，纡郁聊自写。所遭无仙凡，所思何取舍。

苍藤缀流苏，鸣禽咏风雅。白云自西来，故作忘形者。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。